UPDATE – IMAGINI ȘOCANTE 18+ Doi tineri din Cluj-Napoca îl rup în bătaie pe un altul și îl calcă pe cap

Imagini șocante și cu un puternic impact emoțional circulă în aceste ore pe rețelele de socializare. În imagini apare un tânăr căzut la pământ și fără apărare, în timp ce alți doi îl lovesc brutal cu picioarele în corp și îl calcă pe cap. Un altul filmează scena.

Incidentul a avut loc duminică pe strada Fabricii de Zahăr din Cluj-Napoca. Agresorii și victima sunt din Cluj-Napoca. Pe imagini se poate auzi că se vorbește despre „legale”, cel mai probabil despre droguri.

Bătăușii se numesc, potrivit unor surse, Lucian Varadi și Cristian Sabo și au câte 17 ani. Victima susține că pe unul dintre agresori îl cunoaște bine, în timp ce pe celălalt doar din vedere.

„Potrivit primelor informații, victima, în vârstă de 18 ani, se află în aceste momente la secția de poliție și este audiată. Evenimentul a avut loc ieri. Revenim cu informații după audiere”, ne-a declarat Carmen Jucan, purtător de cuvânt al Inspectoratului Județean de Poliție Cluj.

UPDATE – 1

Unul dintre agresori a fost prins în urmă cu câteva momente. El este acum în custodia polițiștilor.

Victima a fost transportată la UPU, direct de la audieri, pentru a i se stabili diagnosticul. În funcție de leziunile suferite, agresorii pot fi acuzați de o infracțiune destul de gravă.

UPDATE 2

Și cel de-al doilea bătăuș a fost prins de polițiști, în urmă cu puțin timp. (ora 20.15)

Anchetatorii așteaptă de la medici diagnosticul victimei, iar în funcție de el se face încadrarea juridică a faptei.

UPDATE – 3

Citește și …

VIDEO de la JUDECATĂ – Ce au decis magistrații în cazul agresorilor din Cluj-Napoca. Bătăușii vor avea zile grele

Citește și …

VIDEO – Agresorii în cătușe! S-a schimbat încadrarea faptei în cazul bătăii tânărului din Cluj-Napoca. Care sunt noile acuzații

Citește și …

VIDEO – Interviu FULL cu tânărul bătut la Cluj-Napoca și mama acestuia. De la ce a pornit totul

Citește și …

VIDEO – Agresorii tânărului din Cluj-Napoca, REȚINUȚI! Care sunt acuzațiile

ZiarulClujean.ro – Tânăr batut pe strada Fabricii din Cluj-Napoca from Ziarul Clujean on Vimeo.